78. ΠΡΟΕΔΡΙΚΟ ΔΙΑΤΑΓΜΑ υπ’ αριθ.365 της 9/13 Σεπτ. 1993 (ΦΕΚ Α΄ 156)  Ίδρυση, οργάνωση και λειτουργία Τμημάτων στο Δημοκρίτειο Πανεπιστήμιο Θράκης. Έχοντας υπόψη: 1)Τις διατάξεις: α)των άρθρ. 24 παρ. 2, 50 παρ. 6 και 6 παρ. 6 του Νόμ. 1268/1982. «Για τη δομή και λειτουργία των Α.Ε.Ι.» (Α' 87), όπως το τελευταίο τούτο άρθρο συμπληρώθηκε με το άρθρ. 48 παρ. 1 του Νόμ. 1404/83 «Δομή και λειτουργία των Τ.Ε.Ι.» (Α΄ 173). β)του άρθρ. 70 παρ. 12 του Νόμ. 1566/1985 «Δομή και λειτουργία της πρωτοβάθμιας και δευτεροβάθμιας εκπαίδευσης και άλλες διατάξεις» (Α΄ 167) και γ)του άρθρ. 29Α' του Νόμ. 1558/1985, όπως αυτό προστέθηκε με το άρθρ. 27 του Νόμ. 2081/1992 (Α' 154). 2.Τη γνώμη της Συγκλήτου του Δημοκριτείου Πανεπιστημίου Θράκης (συνεδρίαση 439/13.2. 1992). 3.Τα έγγραφα του Υπουργείου Εθνικής Παιδείας και Θρησκευμάτων Β1/464/17.8.1992 και Β1/504/22.9.1992 με τα οποία ζητήθηκε να διατυπώσει τη γνώμη του το Συμβούλιο Ανώτατης Παιδείας και ότι έχει παρέλθει άπρακτη η προθεσμία που ορίζουν οι διατάξεις του άρθρ. 50 παρ. 3 του Νόμ. 1268/1982. 4.Από τις διατάξεις του δ/τος αυτού προκαλούνται σε βάρος του κρατικού προϋπολογισμού ετησίως οι εξής δαπάνες: α)Από την πλήρωση των θέσεων δαπάνη ύψους 345.000.000 δραχμ. περίπου. Η πλήρωση των θέσεων θα γίνει σταδιακά μέσα στην επόμενη δεκαετία με τη διαδικασία του άρθρ. 6 του Νόμ. 2083/1992. β)Για τη σίτιση, στέγαση, συγγράμματα, λειτουργικά έξοδα και περίθαλψη, δαπάνη της οποίας το ύψος θα προσδιοριστεί με την απόφαση καθορισμού εισακτέων στα τμήματα. Η δαπάνη για τη σίτιση, στέγαση, συγγράμματα και λειτουργικά έξοδα θα καλυφθεί από τον προϋπολογισμό του Υπουργείου Εθνικής Παιδείας και θρησκευμάτων και ειδικότερα από τον φορέα 120 και τους Κ.Α. 2425, 0813, 1123 και 2421, ενώ η δαπάνη για την υγειονομική περίθαλψη θα καλυφθεί από τον προϋπολογισμό του Πανεπιστημίου Θράκης μέσω της επιχορήγησης προς το Ίδρυμα αυτό. Για το έτος 1993 δεν πρόκειται να υπάρξει καμία δαπάνη γιατί δεν πρόκειται να λειτουργήσουν τα τμήματα ούτε και πρόκειται να γίνει πλήρωση θέσεων. 5.Την 371/1993 γνωμοδότηση του Συμβουλίου της Επικρατείας, με πρόταση του Υπουργικού Συμβουλίου, αποφασίζουμε: Ίδρυση Τμημάτων Άρθρ.1.-1.Ιδρύονται στο Δημοκρίτειο Πανεπιστήμιο Θράκης τα εξής τμήματα: α)Τμήμα Μηχανικών Περιβάλλοντος (DΕΡΑRΤΜΕNΤ ΟF ENVIRONMENTAL ENGINEERING) με έδρα την πόλη της Ξάνθης, το οποίο εντάσσεται στην Πολυτεχνική Σχολή του Δημοκρίτειου Πανεπιστημίου Θράκης και β)Ανεξάρτητο τμήμα Ελληνικής Φιλολογίας, με έδρα την πόλη της Κομοτηνής. 2.Η έναρξη λειτουργίας των τμημάτων ορίζεται από το ακαδημαϊκό έτος, για το οποίο καθορίζεται για πρώτη φορά αριθμός εισακτέων.  3.Τα Τμήματα μέχρι την αυτοδύναμη λειτουργία τους, διέπονται ως προς την οργάνωση, τη διοίκηση, τη λειτουργία, τον κανονισμό και το προσωπικό από τις διατάξεις του παρόντος δ/τος και συμπληρωματικά από τις διατάξεις του Νόμ. 1268/1982, όπως ισχύουν, καθώς και του Νόμ. 2083/1992 (Α' 159). Άρθρ.9.-1.Μέχρι την αυτοδύναμη λειτουργία κάθε Τμήματος, η Σύγκλητος του Δημοκριτείου Πανεπιστημίου Θράκης συγκροτεί με απόφασή της προσωρινή γενική συνέλευση από μέλη ΔΕΠ των οποίων το γνωστικό αντικείμενο της θέσης που κατέχουν έχει συγγένεια ή συνάφεια με το γνωστικό αντικείμενο του οικείου Τμήματος. Με την ίδια απόφαση ορίζεται, ως προεδρεύων της προσωρινής γενικής συνέλευσης ο πρύτανης του Ιδρύματος ή ένα εκ των μελών της. Η προσωρινή αυτή γενική συνέλευση έχει όλες τις αρμοδιότητες της γενικής συνέλευσης τμήματος, εκτός της προκήρυξης θέσεων ΔΕΠ, ΕΕΠ και ΕΔΤΠ, καθώς και της εκλογής των μελών των κατηγοριών αυτών. Για τα θέματα αυτά η προσωρινή γενική συνέλευση εκφράζει γνώμη προς τη Σύγκλητο. 2.Το πρόγραμμα σπουδών κάθε Τμήματος μέχρι την αυτοδύναμη λειτουργία του καθορίζεται με πράξη του Πρύτανη μετά από γνώμη της προσωρινής γενικής συνέλευσης. 3.Μέχρι την αυτοδύναμη λειτουργία κάθε Τμήματος είναι δυνατή με πράξη του πρύτανη, ύστερα από πρόταση της προσωρινής γενικής συνέλευσης του Τμήματος, η πρόσληψη επισκεπτών καθηγητών, εντεταλμένων επίκουρων καθηγητών, ειδικών επιστημόνων ή επιστημόνων του Π.Δ. 407/1980, με εξάμηνη ή ετήσια σύμβαση, για την κάλυψη εκπαιδευτικών αναγκών του Τμήματος. Για τη διαδικασία πρόσληψης εφαρμόζονται αναλόγως οι σχετικές κατά περίπτωση οικείες διατάξεις. 4.Η προκήρυξη και πλήρωση θέσεων ΕΕΠ και ΕΔΤΠ μέχρι την αυτοδύναμη λειτουργία κάθε Τμήματος γίνεται από τη Σύγκλητο, σύμφωνα με τη διαδικασία που καθορίζεται από τις οικείες διατάξεις για κάθε κατηγορία. (Αντί για τη σελ. 636,337) Σελ. 636,337(α) Τεύχος 1374 Σελ. 55 Πανεπιστήμιο Θράκης 31.ΗΑ.α.78 Άρθρ.2.-Αποστολή κάθε τμήματος είναι: α)Του τμήματος Μηχανικών περιβάλλοντος: αα)Να καλλιεργεί και να προάγει με την ακαδημαϊκή και εφαρμοσμένη διδασκαλία και έρευνα την επιστήμη του Μηχανικού που αναφέρεται στη διαχείριση και προστασία του φυσικού και ανθρωπογενούς περιβάλλοντος. ββ)Να παρέχει στους πτυχιούχους του τα απαραίτητα εφόδια που θα εξασφαλίσουν την άρτια κατάρτισή τους για την επιστημονική, ερευνητική και επαγγελματική τους σταδιοδρομία. (Αντί για  τη σελ.636,335) Σελ. 636,335(α) Τεύχος 1374 Σελ. 53 Πανεπιστήμιο Θράκης 31.ΗΑ.α.75-78 γγ)Να συμβάλει ουσιαστικά στην εμπέδωση και ενεργοποίηση του αισθήματος κοινωνικής αλληλεγγύης και ευθύνης για το περιβάλλον και στην ανάπτυξη μεθόδων και τεχνικών προστασίας του περιβάλλοντος, βελτίωσης της ποιότητας ζωής και προφύλαξης της δημόσιας υγείας. δδ)Να παράγει τεχνικά στελέχη υψηλής στάθμης ικανά για τη Διοίκηση, το Σχεδιασμό και τη Διαχείριση προγραμμάτων, έργων και πολιτικών σε θέματα περιβάλλοντος. εε)Να εκπαιδεύει και επιμορφώνει στελέχη της Εκπαίδευσης, του Δημοσίου Τομέα, της Τοπικής Αυτοδιοίκησης και άλλων κοινωνικών ομάδων και φορέων σε περιβαλλοντικά θέματα που αναφέρονται στον χώρο ευθύνης και αρμοδιότητας των πιο πάνω φορέων και οργανισμών. Να προσφέρει υπηρεσίες Συνεχιζόμενης Εκπαίδευσης σε πτυχιούχους Μηχανικούς. β)Του Τμήματος Ελληνικής Φιλολογίας: αα)Να μελετά και να ερευνά, τον αρχαίο κλασσικό, βυζαντινό και νεοελληνικό κόσμο, όπως αυτός εκφράζεται μέσα από τα φιλολογικά, λογοτεχνικά και εν γένει γραπτά μνημεία. ββ)Να μελετά και να ερευνά τις εκδηλώσεις του πνευματικού και άλλου βίου του Ελληνισμού διαχρονικά. γγ)Να παρέχει στους πτυχιούχους του την θεωρητική και πρακτική κατάρτιση για την επιστημονική και επαγγελματική τους σταδιοδρομία και εξέλιξη. Εισαγωγή φοιτητών –Τίτλοι-Διάρκεια σπουδών Άρθρ.3.-1.Ο αριθμός των κατ’ έτος εισακτέων στα τμήματα και τα του τρόπου εισαγωγής φοιτητών σ’ αυτά ορίζονται κατά τις περί εισαγωγής σπουδαστών στην τριτοβάθμια εκπαίδευση κείμενες διατάξεις. 2.Κάθε Τμήμα χορηγεί αντίστοιχο ενιαίο πτυχίο. Ειδικώς το πτυχίο του Τμήματος Ελληνικής Φιλολογίας προσδιορίζεται από τις ειδικεύσεις: (ι)στην Κλασσική Φιλολογία και (ιι)στη Βυζαντινή και Νεοελληνική Φιλολογία. 3.Με απόφαση της Γενικής Συνέλευσης του Τμήματος καθορίζεται το πρόγραμμα σπουδών για κάθε ειδίκευση καθώς και η προθεσμία εντός της οποίας οι φοιτητές υποβάλλουν τη δήλωση προτίμησης. Σε περίπτωση που φοιτητής δεν υποβάλλει δήλωση προτίμησης, αποφασίζει η Γενική Συνέλευση για την ειδίκευση που θα ακολουθήσει. Το εξάμηνο έναρξης κάθε ειδίκευσης ορίζεται με το πρόγραμμα σπουδών. 4.Το πτυχίο του Τμήματος Ελληνικής Φιλολογίας, θεωρείται ως προς κάθε συνέπεια, αντίστοιχο και ισότιμο με το πτυχίο των Τμημάτων Φιλολογίας των Φιλοσοφικών Σχολών των Α.Ε.Ι. Σελ. 636,336(α) Τεύχος 1374 Σελ. 54 5.Στους διπλωματούχους του Τμήματος Μηχανικών Περιβάλλοντος μπορούν να ανατίθενται: α)Η διοίκηση και στελέχωση υπηρεσιών του Δημοσίου και Ιδιωτικού Τομέα, καθώς και Διεθνών Οργανισμών που σχετίζονται με σχεδιασμό και εφαρμογή προγραμμάτων προστασίας, ανάπτυξης και εν γένει διαχείρισης του φυσικού και ανθρωπογενούς περιβάλλοντος και την παραγωγή δημοσίων και ιδιωτικών τεχνικών και βιομηχανικών έργων που αφορούν στο περιβάλλον. β)Η εκπόνηση και/ή ο έλεγχος μελετών διαχείρισης και προστασίας του περιβάλλοντος καθώς και μελετών περιβαλλοντικών επιπτώσεων για τεχνικά ή άλλα έργα, σύμφωνα με την ισχύουσα νομοθεσία και γ)Εκπαιδευτικά και συμβουλευτικά καθήκοντα σε θέματα περιβάλλοντος στην πρωτοβάθμια και δευτεροβάθμια εκπαίδευση του Δημοσίου ή του Ιδιωτικού Τομέα. 6.Ο ελάχιστος αριθμός εξαμήνων που απαιτούνται για τη λήψη του πτυχίου ορίζεται σε 8 για το τμήμα α)Ελληνικής Φιλολογίας και σε 10 για το Τμήμα Μηχανικών Περιβάλλοντος. Πρακτική άσκηση των φοιτητών. Άρθρ.4.-Για την πρακτική άσκηση των φοιτητών κάθε Τμήματος χρησιμοποιούνται δημόσιοι και ιδιωτικοί φορείς, οι οποίοι ορίζονται με αποφάσεις του Υπουργού Εθνικής Παιδείας και Θρησκευμάτων και του καθ’ ύλην συναρμοδίου Υπουργού, μετά από γνώμη της Γενικής Συνέλευσης του οικείου Τμήματος. 31.ΗΑ.α.78 Πανεπιστήμιο Θράκης Ίδρυση θέσεων Άρθρ.5.-Σε κάθε Τμήμα ιδρύονται θέσεις Διδακτικού Ερευνητικού Προσωπικού (Δ.Ε.Π.), Ειδικού Εκπαιδευτικού Προσωπικού (Ε.Ε.Π.) και Ειδικού Διοικητικού-Τεχνικού Προσωπικού (ΕΔΤΠ) ως ακολούθως: ΘΕΣΕΙΣ . ΔΕΠ ΕΕΠ Ε.Δ.Τ.Π ΑΤ ΑΡ ΜΕ α)Τμήμα Μηχανικών Περιβάλλοντος 25 10 10 5 β)Τμήμα Ελληνικής Φιλολογίας 21 10 10 5 5 Σύνολο 46 20 20 10 5 Αυτοδύναμη λειτουργία τμημάτων Άρθρ.6.-1.Για την αυτοδύναμη λειτουργία κάθε Τμήματος απαιτείται ο διορισμός 7 μελών Διδακτικού Ερευνητικού Προσωπικού εκ των οποίων 4 τουλάχιστον στις βαθμίδες του καθηγητή ή του αναπληρωτή καθηγητή και η εγγραφή φοιτητών. 2.Μέσα σε ένα μήνα από την ολοκλήρωση των προϋποθέσεων της προηγούμενης παραγράφου κινείται από τον Πρύτανη του Δημοκριτείου Πανεπιστημίου Θράκης, η διαδικασία εκλογής Προέδρου του Τμήματος, σύμφωνα με το άρθρ. 4 παρ. 3 του Νόμ. 2083/1992 και σύγκληση της Γενικής Συνέλευσης του Τμήματος κατά τα οριζόμενα στο άρθρ. 8 του Νόμ. 1268/1982. 3.Η σύσταση των τομέων κάθε Τμήματος γίνεται με τη διαδικασία του άρθρ. 6 παρ. 4 εδ/αφ. (ε) του Νόμ. 1268/1982, όπως το εδάφιο αυτό προστέθηκε με το άρθρ. 48 παρ. 1 (στ) του Νόμ. 1404/1983. Διαδικασία πλήρωσης  των πρώτων θέσεων Δ.Ε.Π. Άρθρ.7.-1.Μέχρι την αυτοδύναμη λειτουργία κάθε Τμήματος, σύμφωνα με το προηγούμενο άρθρο η προκήρυξη των θέσεων Δ.Ε.Π. γίνεται σύμφωνα με τη διαδικασία του άρθρ. 6 του Νόμ. 2083/1992. 2.Η εκλογή των 7 πρώτων μελών Δ.Ε.Π. κάθε Τμήματος γίνεται από ειδικά ενδεκαμελή εκλεκτορικά σώματα τα οποία συγκροτούνται με πράξη του Πρύτανη, ύστερα από γνώμη της Συγκλήτου. Σε κάθε τμήμα μπορεί να συγκροτούνται περισσότερα από ένα ειδικά σώματα εκλεκτόρων με αρμοδιότητες διακεκριμένες είτε κατά γνωστικά αντικείμενα είτε και ανάλογα με τη βαθμίδα στην οποία ανήκει η προκηρυσσόμενη θέση. Για την συγκρότηση κάθε εκλεκτορικού σώματος εφαρμόζονται αναλόγως οι διατάξεις του άρθρ. 6 παρ. ΣΤ' εδάφ. 2 του Νόμ. 2083/1992. 3.Κατά τα λοιπά εφαρμόζονται ανάλογα οι σχετικές διατάξεις του Νόμ. 2083/1992. Σύσταση Γραμματείας Άρθρ.8.-Σε κάθε τμήμα συνιστάται Γραμματεία, η οποία παρέχει διοικητική και γραμματειακή υποστήριξη για κάθε θέμα που ανήκει στο Τμήμα. Η Γραμματεία οργανώνεται και λειτουργεί σε επίπεδο Τρήματος κατά την έννοια του άρθρ. 9 παρ. 4 του Νόμ. 1586/1985 (Α' 37). Μεταβατικές διατάξεις